


PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

Bucureşti, 

Nr.21/255/16.06.2004

R  A  P  O  R  T    

asupra proiectului de Lege pentru aprobarea Ordonanţei de urgenţă a Guvernului nr.19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC - S.A.   (PL x 302/17.05.2004)

În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC - S.A., trimis cu adresa nr. PL-x 302/17.05.2004.

Acest proiect de lege a fost adoptat de Senat în şedinţa din 10 mai 2004.

La întocmirea prezentului raport, Comisia a avut în vedere:

                              - Avizul nr. 611/07.04.2004 al Consiliului Legislativ;

                   - Avizul nr. 324/19.05.2004 al Comisiei pentru buget, finanţe şi bănci;

                 -Avizul nr. 302/19.05.2004 al Comisiei juridice de disciplină şi imunităţi.

          La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

            a) Ministerului Finanţelor Publice: doamna Mioara Ionescu - consilier ;

                            b) Băncii Naţionale a României: domnul Eugen Rădulescu -  consilier al Guvernatorului BNR;

                            c) Casei de Economii şi Consemnaţiuni: domnul Petre Terzi - vicepreşedinte.                   

Proiectul de lege are ca obiect instituirea unor măsuri  premergătoare lansării procesului de privatizare a Casei de Economii şi Comsemnaţiuni S.A., potrivit graficului pentru privatizarea CEC prevăzut în proiectul Memorandum-ului de politici economice şi financiare convenit cu experţii FMI.

       Proiectul de Lege, în raport de obiectul şi conţinutul său, face parte din categoria legilor ordinare. 

 Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  16 iunie 2004.
La lucrări, au fost prezenţi 29 deputaţi din totalul de 30 membri ai Comisiei.


Camera Deputaţilor este Cameră decizională.

În urma dezbaterilor, membrii Comisiei propun, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr.19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC - S.A. să fie supus spre dezbatere şi adoptare plenului Camerei Deputaţilor, cu următorul amendament admis:

I. Amendament admis

Nr.

crt.
            Text iniţial 
Text propus de Comisie

Autorul amedamentului


Motivarea

propunerii   amendamentelor


Camera deci-zională

0
1
2
3
4

1.
Art.5. - Selectarea  consultantului pentru privatizare se va face potrivit procedurilor Băncii Mondiale pentru selectarea şi angajarea consultanţilor, iar plata serviciilor prestate de către consultantul pentru privatizare se va face din Dutch grant TF 050477 administrat de Ministerul Finanţelor Publice."


1. Articolul 5 va avea următorul cuprins:
"Art.5. - Prin derogare de la Legea nr. 83/1997,  selectarea  consultantului pentru privatizare se va face potrivit procedurilor Băncii Mondiale pentru selectarea şi angajarea consultanţilor, iar plata serviciilor prestate de către consultantul pentru privatizare se va face din Dutch grant TF 050477 administrat de Ministerul Finanţelor Publice."

Autor: Comisia pentru politică economică reformă şi privatizare


Pentru precizarea cadrului legal în care se va desfăşura selectarea consultantului de privatizare.
Camera Deputaţilor

                                                        II. Amendament respins

Nr.

crt.
            Text iniţial 
Textul amendamentului 

Autorul amedamentului


Motivarea

a) propunerii   

b) respingerii


Camera deci-zională

0
1
2
3
4

1.
Art.3. - Membrii comisiei de privatizare beneficiază de o indemnizaţie lunară în cuantum de 10% din salariul brut al preşedintelui Consiliului de administraţie al Casei de Economii şi Consemnaţiuni CEC S.A., iar membrii secretariatului tehnic vor primi o indemnizaţie lunară într-un cuantum stabilit de Consiliului de administraţie al CEC S.A. Cheltuielile cu indemnizaţiile membrilor comisiei de privatizare şi secretariatului tehnic al acesteia se suportă de către Casa de Economii şi Consemnaţiuni CEC S.A.


1. Articolul 3 va avea următorul cuprins:

"Art.3. - Membrii comisiei de privatizare beneficiază de o indemnizaţie lunară în cuantum de 20% din salariul brut al preşedintelui Consiliului de administraţie al Casei de Economii şi Consemnaţiuni CEC S.A., iar membrii secretariatului tehnic vor primi o indemnizaţie lunară într-un cuantum stabilit de Consiliului de administraţie al CEC S.A. Cheltuielile cu indemnizaţiile membrilor comisiei de privatizare şi secretariatului tehnic al acesteia se suportă de către Casa de Economii şi Consemnaţiuni CEC S.A."

Autor: Comisia pentru buget, finanţe şi bănci.


a)  În vederea corelării cuantumului indemnizaţiei lunare cu cele ale altor comisii de privatizare din sistemul bancar.

b) Propunerea iniţiatorului, Ministerul Finanţelor Publice, corespunde situaţiei specifice a Casei de Economii şi Consemnaţiuni CEC S.A.
Camera Deputaţilor

                   PREŞEDINTE, 

               Dan Radu Ruşanu    

                      


                                                        SECRETAR,                                                

             


                                                            Iuliu Vida                                  

                                                                                     Consilier parlamentar,

                                                                                                                                                                                                        Doina Leonte

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.19/2004 privind unele măsuri premergătoare lansării procesului de privatizare, inclusiv constituirea comisiei de privatizare a Casei de Economii şi Consemnaţiuni CEC - S.A., trimis cu adresa nr. PL-x 302/17.05.2004, Camera Deputaţilor fiind Camera decizională.

PREŞEDINTE,

Dan Radu RUŞANU

_967545661.unknown

